ସମ୍ବଲପୁର LocalWire-Odisha LocalWire\nସମ୍ବଲପୁରରେ ଓଡ଼ିଶୀ ସଙ୍ଗୀତ ଉତ୍ସବ ଓ କର୍ମଶାଳା ଉଦଯାପିତ\nFebruary 26, 2021 By LocalWire LeaveaComment\nଭୁବନେଶ୍ୱର, ଫେବଅୁଆରୀ ୨୬(ଲୋକାଲ ୱାୟାର): ଗୁରୁ କେଳୁଚରଣ ମହାପାତ୍ର ଓଡ଼ିଶୀ ଗବେଷଣା କେନ୍ଦ୍ର ଏବଂ ସମ୍ବଲପୁର କଳା ପରିଷଦର ମିଳିତ ସହଯୋଗରେ ସମ୍ବଲପୁର ଜିଲ୍ଲା ପ୍ରେକ୍ଷାଳୟ ତପସ୍ୱିନୀ ଠାରେ ଆୟୋଜିତ ଦୁଇଦିନିଆ ଓଡ଼ିଶୀ ସଙ୍ଗୀତ ଉତ୍ସବ ଓ କର୍ମଶାଳା ଉଦଯାପିତ ହୋଇଯାଇଛି ।\nଏହି କାର୍ଯ୍ୟକ୍ରମରେ ଅତିଥି ଭାବେ ସମ୍ବଲପୁର ବିଶ୍ୱବିଦ୍ୟାଳୟର କୁଳପତି ପ୍ରଫେସର ଡ. ସଞ୍ଜୀବ ମିତଲ ଯୋଗଦେଇଥିଲେ ।\nଏହି ଅବସରରେ ଯାଜପୁରର ଲକ୍ଷ୍ମୀପି୍ରୟା ନାୟକ, ବରଗଡ଼ର ଶ୍ରୀକ୍ଷେତ୍ର ସୁନ୍ଦର, କେନ୍ଦୁଝରର ଗୁରୁ ବିନୋଦ ବିହାରି ପଣ୍ଡା, ପଦ୍ମପୁରର ଆର୍ଯ୍ୟା ଆଦ୍ୟାଶକ୍ତି ତ୍ରିପାଠୀ ପ୍ରମୁଖ ସଙ୍ଗୀତ ପରିବେଷଣ କରିଥିଲେ ।\nଦଳଗତ ସଙ୍ଗୀତ ଗାନ କରିଥିଲେ ପରାଶକ୍ତି ଶୁଭଦ୍ରିକା ଏବଂ ସାଥୀ । ଏକକ ସୀତାର ବାଦନ କରିଥିଲେ ଗୁରୁ ସ୍ୱପ୍ନେଶ୍ୱର ଚକ୍ରବର୍ତ୍ତୀ ।\nକାର୍ଯ୍ୟକ୍ରମକୁ ସଂଯୋଜନା କରିବା ସହିତ ଧନ୍ୟବାଦ ଦେଇଥିଲେ ଓଡ଼ିଶୀ ଗବେଷଣା କେନ୍ଦ୍ରର ମୁଖ୍ୟ ନିର୍ବାହୀ ଡ. ସଙ୍ଗୀତା ଗୋସାଇଁ । ପ୍ରଥମ ଦିନ ଭଳି ଉତ୍ସବର ଦ୍ୱିତୀୟ ଦିବସ ପୂର୍ବାହ୍ନରେ ଓଡ଼ିଶୀ ସଙ୍ଗୀତ ଓ ତାଳ ଉପରେ କର୍ମଶାଳା ହୋଇଥିଲା ।\nFebruary 24, 2021 By LocalWire LeaveaComment\nସମଲେଶ୍ୱରୀ ପୀଠରୁ ଗଡ଼ିଲା ଓଟିଡିସି ବସ୍\nJanuary 31, 2021 By LocalWire LeaveaComment\nସମ୍ବଲପୁର, ଜାନୁଆରୀ ୩୧(ଲୋକାଲ ୱାୟାର): ରାଜ୍ୟର ବିଭିନ୍ନ ପର୍ଯ୍ୟଟନସ୍ଥଳୀକୁ ପରିବହନ ସୁବିଧା ଯୋଗାଇ ଦେବା ଉଦ୍ଦେଶ୍ଯରେ ଓଡ଼ିଶା ପର୍ଯ୍ୟଟନ ଉନ୍ନୟନ ନିଗମ (ଓଟିଡିସି) ପକ୍ଷରୁ ରବିବାର ଠାରୁ ସମ୍ବଲପୁରର ପ୍ରସିଦ୍ଧ ମା' ସମଲେଶ୍ୱରୀ ପୀଠରୁ ଏକ ଶୀତତାପ ନିୟନ୍ତ୍ରିତ ଟୁରିଷ୍ଟ ବସ୍ ଚଳାଚଳର ଶୁଭାରମ୍ଭ କରାଯାଇଛି ।\nଏହି ବସ୍ ସମ୍ବଲପୁର ଜିଲ୍ଲାର ବିଭିନ୍ନ ପର୍ଯ୍ୟଟନସ୍ଥଳୀକୁ ଯାତାୟାତ କରୁଛି । ଓଟିଡିସି ଅଧ୍ୟକ୍ଷା ଶ୍ରୀମୟୀ ମିଶ୍ର ଏହି ବସ୍ ଚଳାଚଳକୁ ପତାକା ହଲାଇ ଶୁଭାରମ୍ଭ କରିଛନ୍ତି ।\nକିଛି ମାସ ତଳେ ପର୍ଯ୍ୟଟନସ୍ଥଳୀ ହରିଶଙ୍କରକୁ ମଧ୍ୟ ଓଟିଡିସି ପକ୍ଷରୁ ଏଭଳି ବସ୍ ସେବା ଯୋଗାଇ ଦିଆଯାଇଛି ।\nଏହି କାର୍ଯ୍ୟକ୍ରମରେ ସମ୍ବଲପୁରର ପୂର୍ବତନ ବିଧାୟିକା ରାସେଶ୍ୱୀ ପାଣିଗ୍ରାହୀ, ଉତ୍ତରାଞ୍ଚଳ ଆରଡିସି ନିରଞ୍ଜନ ସାହୁ, ଜିଲ୍ଲାପାଳ ଶୁଭମ ସାକ୍ସେନା, ସମ୍ବଲପୁର ତହସିଲଦାର ଲକ୍ଷ୍ମଣ ଅମାତ, ସମଲେଶ୍ୱରୀ ମନ୍ଦିର ଟ୍ରଷ୍ଟ ଅଧ୍ୟକ୍ଷ ସଞ୍ଜୟ ବାବୁ, ପର୍ଯ୍ୟଟନ ବିଭାଗ ଅତିରିକ୍ତ ନିଦେ୍ର୍ଦଶକ ହେମନ୍ତ ପ୍ରଧାନ ପ୍ରମୁଖ ଉପସ୍ଥିତ ଥିଲେ ।\n୨୫ ସିଟ୍ ବିଶିଷ୍ଟ ଏହି ଶୀତତାପ ନିୟନ୍ତ୍ରିତ ବସ୍ ପ୍ରତ୍ୟେକ ରବିବାର ସମ୍ବଲପୁରସ୍ଥିତ ପାନ୍ଥନିବାସରୁ ବାହାରି ଘଣ୍ଟେଶ୍ୱରୀ, ଦେବ୍ରିଗଡ଼, ଜିରୋ ପଏଣ୍ଟ ହୀରାକୁଦ ଓ ମା'ସମଲେଶ୍ୱରୀଙ୍କ ପୀଠ ମଧ୍ୟରେ ଚଳାଚଳ କରିବ ।\nବସ୍ ଭଡ଼ା ବାବଦକୁ ପର୍ଯ୍ୟଟକଙ୍କୁ ମୋଟ ୨୮୦ ଟଙ୍କା ଦେବାକୁ ପଡ଼ିବ । ଆଜି ପ୍ରଥମ ଦିନରେ ୨୨ଟି ସିଟ୍ ବୁକିଂ ହୋଇଛି ।\nସପ୍ତାହର ଅନ୍ୟ ଦିନ ମାନଙ୍କରେ ଏହି ବସକୁ ଚାର୍ଟର୍ର ବୁକିଂ ବା ସମ୍ପୂର୍ଣ୍ଣ ବୁକିଂ କରାଯାଇପାରିବ ।\nଧାନ ଉଠାଇବା ପାଇଁ ସରକାରଙ୍କୁ ୭୨ ଘଣ୍ଟା ମହଲତ ଦେଲା ବିଜେପି\nJanuary 22, 2021 By LocalWire LeaveaComment\nସମ୍ବଲପୁର, ଜାନୁଆରୀ ୨୨(ଲୋକାଲ ୱାୟାର): ରାଜ୍ୟର ସମସ୍ତ ଜିଲ୍ଲାରେ ମଣ୍ଡିରେ ପଡ଼ି ରହିଥିବା ଧାନକୁ ତୁରନ୍ତ ଉଠାଇବା ସହ ଅନ୍ୟାନ୍ୟ ଦାବି ପୂରଣ ପାଇଁ ରାଜ୍ୟ ସରକାରଙ୍କୁ ୭୨ ଘଣ୍ଟାର ମହଲତ ଦେଇଛି ବିଜେପି ।\nଗତକାଲି ଠାରୁ ବିଜେପି ଏହି ସବୁ ଦାବି ନେଇ ସମ୍ବଲପୁରରେ ଆନେ୍ଦାଳନ ଚଳାଇଥିବା ବେଳେ ଟାଉନ ଥାନାରେ ଦଳୀୟ ପଦାଧିକାରୀମାନେ ଧାରଣା ମଧ୍ୟ ଦେଇଥିଲେ ।\nଶୁକ୍ରବାର ଉଭୟ ଜିଲ୍ଲାପାଳ ଓ ଆରଡିସିଙ୍କ ସହ ଆଲୋଚନା ପରେ ବିଜେପି ନେତାମାନେ ଧାରଣାକୁ ସ୍ଥଗିତ ରଖିଛନ୍ତି ।\nତେବେ ୭୨ ଘଣ୍ଟା ମଧ୍ୟରେ ଯଦି ରାଜ୍ୟ ସରକାର ଦାବି ପୂରଣ ନ କରନ୍ତି ପଶ୍ଚିମ ଓଡ଼ିଶାର ସମସ୍ତ ବିଜେପି ବିଧାୟକମାନଙ୍କୁ ନେଇ ଏକ ବୈଠକରେ ପରବର୍ତ୍ତୀ ରଣନୀତି ପ୍ରସ୍ତୁତ କରାଯିବ ବୋଲି କହିଛନ୍ତି ଦଳର ବରିଷ୍ଠ ନେତା ।\nଉଲ୍ଲେଖଯୋଗ୍ୟ, ଗତକାଲି ବିଜେପି ପକ୍ଷରୁ କୃଷକ ଅଧିକାର ସମାବେଶ ଆୟୋଜନ ପରେ ଦଳୀୟ କର୍ମୀମାନେ ଆରଡିସି ଅଫିସରେ ଧସେଇ ପଶିବାକୁ ଉଦ୍ୟମ କରିଥିଲେ ।\nତେଣୁ ପ୍ରାୟ ୧୬ ଜଣ ନେତାଙ୍କୁ ପୁଲିସ ଗିରଫ କରି ଥାନାକୁ ନେଇଥିଲା । ଏହାପରେ ସେମାନେ ରାତି ସାରା ଥାନାରେ ଧାରଣା ଦେଇଥିଲେ ।\nଶୁକ୍ରବାର ଦଳୀୟ କର୍ମୀମାନେ ପୁଣି ଥାନାରେ ଧସେଇ ପଶିବାକୁ ଉଦ୍ୟମ କରିଥିଲେ ।\nପରେ ପୁଲିସ ସହ ଆଲୋଚନାରେ ବିଜେପି ପକ୍ଷରୁ ସରକାରଙ୍କୁ ୭୨ ଘଣ୍ଟା ମହଲତ ଦିଆଯାଇଛି ।\nବଜାରକୁ ନୂଆ ରୂପରେ ଆସିଲା ସମ୍ବଲପୁରୀ ବାପ୍ତା ଡିଜାଇନ\nଭୁବନେଶ୍ୱର, ଜାନୁଆରୀ ୨୧(ଲୋକାଲ ୱାୟାର): ପୁଣିଥରେ ନୂଆ ରୂପରେ ବଜାରକୁ ଆସିଛି ହଜିଯାଉଥିବା ସମ୍ବଲପୁରୀ ବାପ୍ତା ଡିଜାଇନ୍ ।\nପାରମ୍ପରିକ ବାପ୍ତାର ଏହି ନୂଆ ଡିଜାଇନରେ ରଙ୍ଗ ଓ ପ୍ୟାଟର୍ଣ୍ଣକୁ ଅଧିକ ଗୁରୁତ୍ୱ ଦିଆଯାଇଛି ।\nପୂର୍ବରୁ ପ୍ରସ୍ତୁତ ବାପ୍ତା ଶାଢ଼ୀ ଗାଢ଼ ରଙ୍ଗରେ ବୁଣାଯାଉଥିବା ବେଳେ ଏବେ ଏଥିରେ ଚେକ୍, ଫୋଡ଼ାକୁମ୍ଭ, ଇକ୍କତ ସହ ବିଭିନ୍ନ ରଙ୍ଗର ମିକ୍ସ ପ୍ୟାଟର୍ଣ୍ଣକୁ ହସ୍ତତନ୍ତରେ ରୂପ ଦେବାକୁ ପ୍ରୟାସ କରାଯାଉଛି ।\nପାରମ୍ପରିକ ବାପ୍ତା ଡିଜାଇନକୁ ନୂଆ ରୂପରେ ଆଜିର ଯୁବପିଢ଼ିଙ୍କ ପାଖରେ ପହଞ୍ଚାଇବାର ଏଭଳି ପ୍ରୟାସ ଆରମ୍ଭ କରିଛନ୍ତି ଫ୍ୟାଶନ୍ ଡିଜାଇନର ସ୍ୱୀକୃତି ପ୍ରଧାନ ।\nରସୁଲଗଡ଼ ସ୍ଥିତ ମନୋରମା ଇଷ୍ଟେଟ୍ ସୋସାଇଟି ନିକଟରେ 'ରଷ୍ଟିକ୍ ହୁ୍ୟ' ନାମରେ ଏକ ବୁଟିକ୍ କରି ମନୋରମା ଏହି ଅଭିଯାନ ଜାରି ରଖିଛନ୍ତି ।\nଏ ବାବଦରେ ସ୍ୱୀକୃତି କହନ୍ତି ବାପ୍ତା ଶାଢ଼ୀ ପ୍ରତି ଏହି ଆବିଳତା ମୋର ପିଲାବେଳୁ ।\nପରିବାରରେ ମା', ମାଉସୀ, ପିଉସୀ, ଜେଜେମା, ଆଈ ମାନଙ୍କ ପାଖରେ ମୁଁ ସେହି ଶାଢ଼ୀ ଦେଖିଛି ।\nହେଲେ ଗୋଟିଏ କିମ୍ବା ଦୁଇଟି ପ୍ୟାଟର୍ଣ୍ଣରେ ଏହା ସୀମିତ । ନିଫ୍ଟରୁ ପାସ୍ ଆଉଟ୍ ହେଲା ପରେ ଯେବେ ମୁଁ ବଜାରରେ ବାପ୍ତା ଡିଜାଇନର ଶାଢ଼ୀ ଖୋଜିବା ଆରମ୍ଭ କଲି ସେବେ ମୋତେ ସେମିତି କିଛି ମିଳିଲାନି ।\nଆଉ ଯାହା ମିଳିଲା ତାହା ପାରମ୍ପରିକତା ହରାଇ ସାରିଥିଲା । ଯେଉଁଥିପାଇଁ ଏହି ଡିଜାଇନର ଆଦୃତି ଥିଲା ତାହାର ଗୁଣାତ୍ମକ ମାନ ଠିକ୍ ଭାବେ ବଜାୟ ହେଉନଥିଲା ।\nସାଧାରଣତଃ ପାଟ ସୂତା ଓ କଟନ୍ ସୂତାକୁ ନେଇ ବାପ୍ତା ଡିଜାଇନ୍ ପ୍ରସ୍ତୁତ ହେଉଥିବା ବେଳେ ଧୀରେ ଧୀରେ ବୁଣାକାରମାନେ ଏହାକୁ କରିବା ବନ୍ଦ କରି ଦେଇଥିଲେ ।\nତେଣୁ ପାରମ୍ପରିକ ବାପ୍ତା ଡିଜାଇନର ଗୁଣାତ୍ମକମାନକୁ ବଜାୟ ରଖି କିପରି ନୂଆ ପିଢ଼ିର ଗ୍ରାହକଙ୍କୁ ଏଥିପ୍ରତି ଆକୃଷ୍ଟ କରାଯାଇ ପାରି ସେ ଦିଗରେ ଚେଷ୍ଟା ଆରମ୍ଭ କଲି ।\nଏଥିପାଇଁ ମୋତେ ବାପା ପ୍ରଶାନ୍ତ କୁମାର ପ୍ରଧାନ ଓ ମା' କୁନ୍ଦନ କୁମାର ପ୍ରଧାନଙ୍କ ପ୍ରେରଣା ଆଗକୁ ବଢ଼ିବାରେ ସାହାଯ୍ୟ କରିଛି ।\nକଲେଜ ଅଫ୍ ଇଞ୍ଜିନିୟରିଂରେ ପାଠପଢ଼ା ଶେଷ କଲା ପରେ ଭୁବନେଶ୍ୱର ସ୍ଥିତ ନ୍ୟାସ୍ନାଲ୍ ଇନଷ୍ଟିଚୁ୍ୟଟ୍ ଅଫ୍ ଫ୍ୟାଶନ୍ ଟେକ୍ନୋଲୋଜିରେ ସ୍ନାତକୋତ୍ତର ପଢ଼ା ଶେଷ କରିଥିବା ସ୍ୱୀକୃତି ପ୍ରଧାନ ଆଜିକୁ ଦେଢ଼ ବର୍ଷ ହେଲାଣି ଏ ଦିଗରେ ନିଜର ଗବେଷଣା ଆରମ୍ଭ କରିବା ସହ ଏହାକୁ ବଜାରୀକରଣ କରିବାର ପ୍ରୟାସ ଆରମ୍ଭ କରିଛନ୍ତି ।\nକେବଳ ପାଟ ସୂତା କି କର୍ଟନ୍ ସୂତା ନୁହେଁ ବରଂ ଏହାକୁ ଲିନନ୍ ସହ କିପରି ଫୁ୍ୟଜନ୍ କରି ଲିନନ୍ ବାପ୍ତା କରାଯାଇ ପାରିବ ସେ ଦିଗରେ ବି ଗବେଷଣା ଆରମ୍ଭ କରିଛନ୍ତି ।\nଯାହାର ଦେହରେ ଫୋଡ଼ାକୁମ୍ଭ ଓ ଆଞ୍ଚଲରେ ଇକ୍କତ ଡିଜାଇନ୍ ରହୁଛି । ରଙ୍ଗ ଚୟନଠାରୁ ଆରମ୍ଭ କରି ସ୍କ୍ରାଚ୍ ପ୍ରସ୍ତୁତ ପୁଣି ଡିଜାଇନ୍ ଚୟନଠାରୁ ବୁଣାବୁଣି ଯାଏଁ ସବୁ କିଛି ସ୍ୱିକୃତୀ ନିଜସ୍ୱ ତତ୍ତ୍ୱାବଧାନରେ କରିଥାନ୍ତି ।\nକେବଳ ଡିଜାଇନ୍ ପ୍ରସ୍ତୁତି ନୁହେଁ ଏଥିରେ କିପରି ନୂଆ ମେଟେରିଆଲ୍ ବ୍ୟବହାର କରାଯାଇ ପାରିବ ଓ ନୂଆ ଡିଜାଇନ୍ ପ୍ରସ୍ତୁତ କରାଯାଇ ପାରିବ ସେଥିପାଇଁ ମଧ୍ୟ ତାଙ୍କର ଗବେଷଣା ଅବ୍ୟାହତ ରହିଛି ।\nଆଗକୁ ଫ୍ୟାଶନ୍ ବଜାରରେ ବାପ୍ତାର କିପରି ଅଧିକ ଚାହିଦା ହେବ ସେଥିପାଇଁ ସ୍ୱୀକୃତି ଯୋଜନା କରୁଛନ୍ତି ।\nସମ୍ବଲପୁରରେ ବିଜେପିର ବିଶାଳ ଚାଷୀ ଅଧିକାର ରାଲି, ଆରଡିସି ଅଫିସ ଘେରାଉ\nଭୁବନେଶ୍ୱର, ଜାନୁଅଆରୀ ୨୧(ଲୋକାଲ ୱାୟାର): ତୁରନ୍ତ ମଣ୍ଡିରୁ ଧାନ ଉଠାଇବା ଓ କଟନୀଛଟନୀ ବନ୍ଦ କରିବା ନେଇ ଗୁରୁବାର ସମ୍ବଲପୁରରେ ରାଜ୍ୟ ବିଜେପି ପକ୍ଷରୁ ଆୟୋଜିତ ବିଶାଳ ଚାଷୀ ଅଧିକାର ରାଲିରେ ରାଜ୍ୟ ସରକାରଙ୍କ ନିକଟରେ ଦୃଢ଼ ଦାବି କରିଛି ବିଜେପି ।\nଚଷାଚାଷୀ ଅଞ୍ଚଳ ସମ୍ବଲପୁରରେ ରାଜ୍ୟ ସରକାରଙ୍କ ଅପାରଗତା ଓ ଅବ୍ୟବସ୍ଥା କାରଣରୁ ମଣ୍ଡିରେ ଧାନ ପଡ଼ରହୁଥିବା କାରଣରୁ ଚାଷୀମାନେ ଚିନ୍ତାଗ୍ରସ୍ତ ହୋଇ ପ୍ରାଣ ହରାଉଛନ୍ତି ।\nଟୋକନ୍ ଓ ମଣ୍ଡି ବ୍ୟବସ୍ଥା ନେଇ ୩୭ଟି ବିଧାନସଭା କ୍ଷେତ୍ରର ଚାଷୀ ସମ୍ବଲପୁର ଆରଡିସି ଅଫିସ ଘେରାଉ କରିଥିବା ବେଳେ ବିଜେପିର ବିଶାଳ ଚାଷୀ ସମାବେଶରେ ହଜାର ହଜାର ଚାଷୀ ସାମିଲ ହୋଇଥିଲେ ।\nରାଜ୍ୟସଭା ସାଂସଦ ତଥା ଓଡିଶାର ସହପ୍ରଭାରୀ ବିଜୟପାଲ ସିଂ ତୋମାର ଓଡ଼ିଶା ସରକାରଙ୍କୁ ସମାଲଚୋନା କରି କହିଛନ୍ତି ଯେ ଓଡ଼ିଶାରେ ଅନେକ କେନ୍ଦ୍ରୀୟ ଯୋଜନା ଲାଗୁ ହେଉଥିବା ବେଳେ ରାଜ୍ୟ ସରକାର କାହିଁକି ଲାଗୁ କରିନାହାନ୍ତି? ଦୀର୍ଘ ଦିନ ଧରି କଂଗ୍ରେସ ଶାସନ କ୍ଷମତାରେ ରହିଥିଲେ ମଧ୍ୟ ଚାଷୀମାନେ ଅବହେଳିତ ହୋଇଆସୁଥିଲେ ଏବଂ ସେମାନଙ୍କୁ ଉପଯୁକ୍ତ ପ୍ରାପ୍ୟ ମିଳୁନଥିଲା । ଓଡ଼ିଶାରେ ମଧ୍ୟ ଅନୁରପ\nଭାବେ ଏଭଳି ଅବ୍ୟବସ୍ଥା ଦେଖାଯାଇଛି । ରାଜ୍ୟ ସରକାର ଓ ଦଲାଲଙ୍କ ମଧ୍ୟରେ ମଧୁଚନ୍ଦ୍ରିକା ଓ କଟନୀଛଟନୀ କାରଣରୁ ଚାଷୀମାନେ ହଇରାଣ ହେଉଛନ୍ତି ।\nଅପରପକ୍ଷରେ ଗରିବଙ୍କ ୫ ଲକ୍ଷ ଟଙ୍କା ପର୍ଯ୍ୟନ୍ତ ମାଗଣା ଚିକିତ୍ସା ପାଇଁ ଆୟୁଷ୍ମାନ ଯୋଜନା ଆରମ୍ଭ ହୋଇଥିବା ବେଳେ ରାଜ୍ୟ ସରକାର କାହିଁକି ଲାଗୁ କରିନାହାନ୍ତି ବୋଲି ଶ୍ରୀ ତୋମାର ପ୍ରଶ୍ନ କରିଛନ୍ତି ।\nସେହିପରି ରାଜ୍ୟ ସଭାପତି ସମୀର ମହାନ୍ତି କହିଛନ୍ତି ଯେ ରାଜ୍ୟରେ ଟୋକନ ବ୍ୟବସ୍ଥା ଥିଲେ ଚାଷୀଙ୍କୁ ଉତ୍ପାଦିତ କୃଷି ସାମଗ୍ରୀର ଉଚିତ୍ ମୂଲ୍ୟ ମିଳୁନାହିଁ ।\nସେହିପରି ସଠିକ୍ ମୂଲ୍ୟ ନପାଇ ବରଗଡ଼ରେ ଚାଷୀଙ୍କ ହୃଦଘାତରେ ମୃତୁ୍ୟ ଘଟିବା ଚିନ୍ତାଜନକ ।\nସମ୍ବଲପୁର ଅଂଚଳରେ ମଣ୍ଡି ସମସ୍ୟା ସମାଧାନ ହେଉନଥିବା ବେଳେ ରାଜ୍ୟ ସରକାରଙ୍କ ଅପାରଗତା କାରଣରୁ ମଣ୍ଡିରେ ଶହଶହ ବସ୍ତା ଧାନ ପଡ଼ି ବିକ୍ରି ହୋଇପାରୁନାହିଁ ।\nରାଜ୍ୟ ସରକାର ଟୋକନ ବ୍ୟବସ୍ଥା ଉଚ୍ଛେଦ କରି ନିର୍ଦ୍ଧାରିତ ଅଣଜଳସେଚିତ ଜମିରୁ ୧୩ କ୍ୱିଣ୍ଟାଲ ଓ ଜଳସେଚିତ ଜମିରୁ ୧୯ କ୍ୱିଣ୍ଟାଲ ଧାର୍ଯ୍ୟ ସୀମାକୁ ବନ୍ଦ କରି ଚାଷୀର ଉତ୍ପାଦିତ ସମସ୍ତ ଧାନକୁ କିଣନ୍ତୁ ।\nଖରିଫ ଋତୁରେ ଅଚଳ ହୋଇଥିବା ଟାକନର ପୁନଃକାର୍ଯ୍ୟକ୍ଷମ କରାଯିବା ନେଇ ମଧ୍ୟ ଶ୍ରୀ ମହାନ୍ତି ଦାବୀ କରିଛନ୍ତି ।\nଅପରପକ୍ଷରେ ୨୦୧୬ ମସିହାରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଓଡ଼ିଶା ଗସ୍ତରେ ଆସି ଫସଲ ବୀମା ଯୋଜନାର ଶୁଭାରମ୍ଭ କରିବା ସହ ଓଡ଼ିଶାର ୨୦ ଲକ୍ଷ ଚାଷୀଙ୍କ ପାଇଁ ୪ହଜାର କୋଟି ଟଙ୍କା ଦେବାର ବ୍ୟବସ୍ଥା କରିଥିଲେ ।\nପ୍ରଧାନମନ୍ତ୍ରୀ ମୋଦିଙ୍କ ନେତୃତ୍ୱରେ ଧାନର ଏମଏସପି କ୍ୱିଣ୍ଟାଲ ପିଛା ୧୩୧୦ଟଙ୍କାରୁ ବଢ଼ି ୧୮୬୮ରେ ପହଁଚିଛି ।\nମାତ୍ର ରାଜ୍ୟରେ ଚାଷୀମାନେ ସଠିକ୍ ଏମଏସପି ମୂଲ୍ୟ କାହିଁକି ପାଉନାହାନ୍ତି ତାହାର ଉତ୍ତର ରାଜ୍ୟ ସରକାର ଦିଅନ୍ତୁ ।\nସମଲେଶ୍ୱରୀ ମନ୍ଦିରର ପାରିପାର୍ଶ୍ୱିକ ବିକାଶ ଓ ସୌନ୍ଦର୍ଯ୍ୟକରଣ ଶୀଘ୍ର\nJanuary 19, 2021 By LocalWire LeaveaComment\nସମ୍ବଲପୁର, ଜାନୁଆରୀ ୧୯(ଲୋକାଲ ୱାୟାର): ସମ୍ବଲପୁରର ଅଧିଷ୍ଠାତ୍ରୀ ଦେବୀ ମା' ସମଲେଶ୍ୱରୀଙ୍କ ମନ୍ଦିରର ସୌନ୍ଦର୍ଯ୍ୟକରଣ ଓ ପାରିପାର୍ଶ୍ୱିକ ବିକାଶ କାର୍ଯ୍ୟ ଶୀଘ୍ର ଆରମ୍ଭ ହେବ ବୋଲି ମନ୍ଦିର ବୁଲିବା ପରେ ବରିଷ୍ଠ ଅଧିକାରୀ ମଙ୍ଗଳବାର କହିଛନ୍ତି ।\nମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ନିର୍ଦେଶକ୍ରମେ ଏକ ଉଚ୍ଚସ୍ତରୀୟ ପ୍ରତିନିଧି ଦଳ ମଙ୍ଗଳବାର ସମ୍ବଲପୁର ଗସ୍ତରେ ଯାଇ ମା' ସମଲେଶ୍ୱରୀଙ୍କ ମନ୍ଦିର ପରିଦର୍ଶନ କରିବା ସହ ମନ୍ଦିରର ବିକାଶ ସମ୍ପର୍କରେ ଆଲୋଚନା କରିଥିଲେ ।\nଓଡ଼ିଶାର ପ୍ରସିଦ୍ଧ ଶକ୍ତିପୀଠ ମାନଙ୍କ ମଧ୍ୟରେ ମା' ସମଲେଶ୍ୱରୀଙ୍କ ପୀଠ ଅନ୍ୟତମ ।\nପଶ୍ଚିମ ଓଡ଼ିଶାର ସାମାଜିକ, ସାଂସ୍କୃତିକ ଓ ଆଧ୍ୟାତ୍ମିକ ଜୀବନ ସହ ସମଲେଶ୍ୱରୀ ପୀଠର ଘନିଷ୍ଠ ସମ୍ପର୍କ ରହିଛି ।\nଏହାକୁ ଅଧିକ ଆକର୍ଷଣୀୟ କରାଯିବ ବୋଲି ମୁଖ୍ୟମନ୍ତ୍ରୀ କୋଭିଡ ପୂର୍ବରୁ ମନ୍ଦିର ପରିଦର୍ଶନ ଅବସରରେ ଘୋଷଣା କରିଥିଲେ ।\nସମଲେଶ୍ୱରୀ ମନ୍ଦିର ବିକାଶ ପ୍ରକଳ୍ପରେ ମନ୍ଦିରର ସୌନ୍ଦର୍ଯ୍ୟକରଣ ସହ ପାରିପାଶ୍ୱର୍କ ବିକାଶ, ଐତିହ୍ୟ କରିଡରର ବିକାଶ, ଭୋଗମଣ୍ଡପ, ଯାତ୍ରୀ ଓ ଭକ୍ତ ନିବାସ, ପାର୍କିଂ ସୁବିଧା ଏବଂ ନଦୀ ସମ୍ମୁଖ ଭାଗର ବିକାଶକୁ ଅନ୍ତର୍ଭୁକ୍ତ କରାଯାଇଛି ।\nଏଥିରେ ମନ୍ଦିରର ପୂଜାରୀ ତଥା ଜମି ହରାଉଥିବା ଲୋକମାନଙ୍କର ପୁନର୍ବାସ ପାଇଁ ଏକ ସ୍ୱତନ୍ତ୍ର ପ୍ୟାକେଜ ଘୋଷଣା କରାଯିବ ।\nରାଜ୍ୟ ସରକାରଙ୍କ ୫-ଟି କାର୍ଯ୍ୟକ୍ରମ ଅଧୀନରେ ଏହି ପ୍ରକଳ୍ପ କାର୍ଯ୍ୟକାରୀ କରାଯିବ ଏବଂ ୨ ବର୍ଷ ମଧ୍ୟରେ ପ୍ରକଳ୍ପ କାର୍ଯ୍ୟ ସମ୍ପୂର୍ଣ୍ଣ କରାଯିବାକୁ ଲକ୍ଷ୍ୟ ରଖାଯାଇଛି ।\nଗସ୍ତରେ ଯାଇଥିବା ପ୍ରତିନିଧି ଦଳରେ ମୁଖ୍ୟ ଶାସନ ସଚିବ ସୁରେଶ ମହାପାତ୍ର, ପଶ୍ଚିମ ଓଡ଼ିଶା ବିକାଶ ପରିଷଦ ଅଧ୍ୟକ୍ଷ ଅସିତ ତ୍ରିପାଠୀ, ୫-ଟି ସଚିବ ଭି.କେ. ପାଣ୍ଡିଆନ ଯାଇଥିଲେ ।\n୨୫ ହଜାର ପ୍ୟାକେଟ୍ ନକଲି ସର୍ଫ ଜବତ, ଛତିଶଗଡ଼ରୁ ନିୟମିତ ଆସୁଛି\nJanuary 16, 2021 By LocalWire LeaveaComment\nସମ୍ବଲପୁର, ଜାନୁଆରୀ ୧୬(ଲୋକାଲ ୱାୟାର): ନିୟମିତ ଛତିଶଗଡ଼ରୁ ଆଣି ସମ୍ବଲପୁରରେ ନକଲି ସର୍ଫ ବିକ୍ରି କରୁଥିବା ଏକ ର୍ୟାକେଟକୁ ପୁଲିସ ଠାବ କରିବା ସହ ୨୫ ହଜାର ପ୍ୟାକେଟ ନକଲି ସର୍ଫ ଜବତ କରାଯାଇଥିବା ଜଣେ ଅଧିକାରୀ ଶନିବାର କହିଛନ୍ତି ।\nଅଇଁଠାପାଲି ଥାନା ଅନ୍ତର୍ଗତ ଅଞ୍ଚଳରେ ପୁଲିସ ଦୁଇଟି ଗୋଦାମରେ ଚଢ଼ାଉ କରି ୨୪୪ଟି ବସ୍ତାରେ ଥିବା ୨୫ ହଜାର ନକଲି ସର୍ଫ ଜବତ କରିଛି ।\nଏହି କାରବାର ସହ ଜଡ଼ିତ ଥିବା ଦୁଇ ଜଣ ବ୍ରବସାୟୀ ଆଶିଷ ଅଗ୍ରୱାଲ ଓ ନରେଶ ଅଗ୍ରୱାଲଙ୍କୁ ଅଟକ ରଖି ପୁଲିସ ଅଧିକ ତଦନ୍ତ କରୁଛି ।\nଉଲ୍ଲେଖଯୋଗ୍ୟ, ସମ୍ବଲପୁର ବଜାରରେ ନକଲି ସର୍ଫ ଏକ୍ସେଲ ବିକ୍ରି ହେଉଥିବା ଖବର ପାଇ ହିନ୍ଦୁସ୍ତାନ ଲିଭର କମ୍ପାନି ପକ୍ଷରୁ ବଜାରରୁ ନମୁନା ସଗ୍ରହ କରି ପରୀକ୍ଷା କରାଯାଇଥିଲା ।\nପରୀକ୍ଷାରୁ ଏହା ନକଲି ବୋଲି ଜଣାପଡ଼ିବା ପରେ ପୁଲିସକୁ କମ୍ପାନି ପକ୍ଷରୁ ସୂଚନା ଦିଆଯାଇଥିଲା ।\nଏସପି ବାତୁଲା ଗଙ୍ଗାଧରଙ୍କ ନିଦେ୍ର୍ଦଶରେ ଶନିବାର ଚଢ଼ାଉ କରି ଏହି କାର୍ଯ୍ୟାନୁଷ୍ଠାନ ହୋଇଛି ।
